

****

**Concursul Naţional**

**PRINCIPIILE DE ABILITARE A FEMEILOR**

***Ghidul aplicantului***

****

**Concursul este organizat de United Nations Global Compact (UN Global Compact), United Nations Entity for Gender Equality and the Empowerment of Women (UNWOMEN) și Organizaţia pentru Dezvoltare Sectorului Întreprinderilor Mici şi Mijlocii (ODIMM) și Platforma Națională a femeilor din Moldova (PNFM)**

**CUPRINS**

[1 CE ESTE PACTUL GLOBAL? 3](#_Toc430949496)

[2 Care sunt Principiile de abilitare a femeilor? 4](#_Toc430949497)

[3 CARE SUNT AVANTAJELE PENTRU IMM? 4](#_Toc430949498)

[4 CARE SUNT DOMENIILE DE APLICARE A ABILITĂRII FEMEILOR? 5](#_Toc430949499)

[4.1 Activități ce țin de LIDERISMUL CE PROMOVEAZĂ EGALITATEA DE GEN 5](#_Toc430949500)

[4.2 Activități ce țin de OPORTUNITĂȚILE EGALE, INCLUZIUNE ȘI NON-DISCRIMINARE 6](#_Toc430949501)

[4.3 Activități ce țin de SIGURANȚĂ, SĂNĂTATE și NON-VIOLENȚĂ 6](#_Toc430949502)

[4.4 Activități ce țin de EDUCAȚIE ȘI FORMARE 7](#_Toc430949503)

[4.5 Activități ce țin de DEZVOLTAREA ÎNTREPRINDERII, A LANȚULUI DE APROVIZIONARE ȘI A PRACTICILOR DE MARKETING 8](#_Toc430949504)

[4.6 Activități ce țin de LIDERISMUL ȘI PRACTICAREA ÎN COMUNITATE 8](#_Toc430949505)

[4.7 Activități ce țin de TRANSPARENȚĂ, EVALUARE ȘI RAPORTARE 9](#_Toc430949506)

[5 CONCURSUL NAŢIONAL “PRINCIPIILE DE ABILITARE A FEMEILOR” 9](#_Toc430949507)

[5.1 Dispoziţii Generale 9](#_Toc430949508)

[5.2 Comisia de Concurs 10](#_Toc430949509)

[5.3 Participanţii la Concurs/ Eligibilitatea 10](#_Toc430949510)

[5.4 Modul de organizare şi desfăşurare a Concursului 11](#_Toc430949511)

[5.5 Indicatorii de evaluare a participanţilor 11](#_Toc430949512)

[5.6 Distincţiile şi premiile acordate învingătorilor Concursului 11](#_Toc430949513)

Într-o lume tot mai globalizată și mai interconexă, a devenit tot mai importantă utilizarea tuturor activelor sociale și economice pentru realizarea succesului. ***PRINCIPIILE DE ABILITARE A FEMEILOR*** de a participa pe deplin la viața economică, în toate sectoarele și la toate nivelurile activității economice fiind esențiale pentru: *stabilirea unei societăți mai stabile și mai echitabile; atingerea obiectivelor convenite la nivel internațional aferente dezvoltării durabilității și drepturile omului, îmbunătățirea calității vieții femeilor, bărbaților, familiilor și comunității per ansamblu și promovarea operațiunilor și obiectivelor de afaceri.*

# *CE ESTE PACTUL GLOBAL?*

Iniţiativa Pactului Global a fost lansată la sediul central al Naţiunilor Unite din New York la 26 iulie 2000. În prezent, peste 8000 de companii din toate regiunile lumii plus cca. 4000 de membri non-business, inclusiv organizaţiile internaţionale sunt implicate în Pactul Global activând pentru a promova cele zece principii de responsabilitate social – corporativă[[1]](#footnote-2) și cele șapte PRINCIPII DE ABILITARE A FEMEILOR[[2]](#footnote-3) în aşa domenii ca drepturile omului, standardele de muncă, mediul înconjurător şi combaterea corupţiei.

Prin prisma puterii acţiunii colective, Pactul Global tinde să promoveze responsabilitatea socială corporativă și abilitarea economică a femeilor, astfel ca companiile să ia parte la soluţionarea sfidărilor induse de globalizare. Astfel, sectorul privat – în parteneriat cu alţi actori sociali – poate ajuta la realizarea viziunii: ***PRINCIPIILE DE ABILITARE A FEMEILOR.***

Pactul Global joacă un rol important in menţinerea unui dialog continuu între companiile din cele peste 135 de țări ale lumii în ceea ce ține de realizarea priorităţilor de dezvoltare la nivel naţional și internațional, precum şi la implementarea acţiunilor ce ține de abilitarea economică a femeilor.

# *Care sunt Principiile de abilitare a femeilor?*

**Principiile de abilitare a femeilor** vizează integrarea de către companii, în mod voluntar, a politicilor de egalitate de gen și de respectare a drepturilor omului în cadrul activităţilor lor de business şi în interacţiunea cu diferite grupuri relevante pentru afacere.

În general, Abilitarea Femeilor se bazează pe următoarele principii:

* ***Liderismul promovează egalitate;***
* ***Oportunități egale, incluziune și non-discriminare;***
* ***Sănătate, siguranță și non-violență;***
* ***Educație și formare;***
* ***Dezvoltarea întreprinderii, lanțul de aprovizionare și practicile de marketing;***
* ***Liderismul și participarea în comunitate;***
* ***Transparență, evaluare și raportare.***

# *CARE SUNT AVANTAJELE PENTRU IMM?*

Chiar dacă Principiile de Abilitare a Femeilor sunt discutate de cele mai multe ori în relaţie cu întreprinderile mari, acestea constituie un instrument strategic în ceea ce priveşte creşterea competitivităţii IMM-urilor.

**Abilitarea Femeilor influențează pozitiv asupra competitivităţii IMM-urilor** în următoarele feluri:

* produse îmbunătăţite şi/sau procese de producţie ce garantează o mai mare satisfacţie a clienţilor şi loialitate;
* motivaţie şi loialitate a angajaţilor, ceea ce duce la un grad mai mare de creativitate şi inovaţie;

promovare datorată recunoaşterii publice sporite;

* reducerea costurilor şi creşterea profitabilităţii graţie unei desfăşurări mai eficiente a resurselor umane şi de producţie;
* creşterea cifrei de afaceri/ a vânzărilor datorită avantajului competitiv;
* accesul la piaţa externa, in special a UE, și lărgirea oportunităţilor de parteneriat la nivel internaţional;
* îmbunătățirea calității vieții femeilor, bărbaților, familiilor și comunității per ansamblu;
* promovarea operațiunilor și obiectivelor de afaceri.

# *CARE SUNT DOMENIILE DE APLICARE A ABILITĂRII FEMEILOR?*

Abilitarea Femeilor are multiple abordări practice care nu trebuie neapărat sa fie complexe si nici costisitoare pentru întreprinderi, însă presupun anumite măsuri în vederea implementării acestora. În acest sens, IMM-urile din Republica Moldova sunt active în unul sau mai multe dintre următoarele principii:

## Activități ce țin de LIDERISMUL CE PROMOVEAZĂ EGALITATEA DE GEN

* Declararea susţinerii la nivel înalt şi direcţionarea politicilor de nivel superior spre egalitatea de gen şi drepturile omului.
* Stabilirea scopurilor şi obiectivelor referitoare la egalitatea de gen la nivel de companie şi includerea progresului în calitate de factor în analiza activităţii managerilor.
* Antrenarea actorilor, din interior şi din exterior, în elaborarea politicilor, programelor şi planurilor de implementare ale companiei, care promovează egalitatea.
* Asigurarea sensibilității la dimensiunea de gen a tuturor politicilor - identificând factorii care au impact diferit asupra femeilor şi bărbaţilor şi promovarea egalităţii şi incluziunii de către cultura corporativă.

## Activități ce țin de OPORTUNITĂȚILE EGALE, INCLUZIUNE ȘI NON-DISCRIMINARE

* Asigurarea remunerării, inclusiv bonusuri, egale, pentru munca de valoare egală şi întreprinderea de eforturi pentru a plăti salarii mai mari decât coşul minim de consum pentru toate femeile şi toţi bărbaţii.
* Asigurarea faptului că politicile şi practicile de la locul de muncă nu promovează discriminarea pe criterii de gen.
* Implementarea practicilor de recrutare în angajare într-un mod pro-activ a femeilor la funcţii manageriale şi executive.
* Asigurarea participării suficiente a femeilor – 30% sau mai mult – la luarea deciziilor şi la guvernarea la toate nivelurile şi în toate domeniile de afaceri.
* Oferirea opţiunilor flexibile referitoare la timpul de muncă, odihnă şi oportunităţi de revenire la serviciu, aferente poziţiilor cu statut şi remunerare egală.
* Susţinerea accesului la îngrijirea copiilor şi a persoanelor aflate la întreţinere, prin oferirea de servicii, resurse şi informaţie atât bărbaţilor cât şi femeilor.

## Activități ce țin de SIGURANȚĂ, SĂNĂTATE și NON-VIOLENȚĂ

* Luarea în consideraţie a impacturilor asupra femeilor şi bărbaţilor, asigurarea condiţiilor de muncă sigure şi protecţie împotriva expunerii la materiale nocive şi dezvăluirea potenţialelor riscuri, inclusiv pentru sănătatea reproductivă.
* Stabilirea unei politici de zero toleranţă faţă de orice forme de violenţă la locul de muncă, inclusive abuzul verbal şi/sau fizic şi asigurarea prevenirii hărţuirii sexuale.
* Depunerea eforturilor în vederea oferirii asigurării medicale sau a altor servicii necesare, inclusiv pentru persoanele care au suferit în urma violenţei în familie şi asiguraţi accesul egal pentru toţi angajaţii.
* Respectarea drepturilor salariaţilor femei şi bărbaţi la timp liber pentru îngrijirea medicală pentru ei şi persoanele aflate la întreţinere.
* Identificarea și abordarea problemelor legate de securitate, inclusiv de securitatea femeilor care se deplasează la serviciu şi de la serviciu şi în interes de serviciu.
* Oferirea instruirii personalului şi managerilor privind recunoaşterea semnelor de violenţă împotriva femeilor şi înţelegerea legilor şi politicilor companiei, referitoare la traficul de fiinţe umane în scopul exploatării muncii sau exploatării sexuale.

## Activități ce țin de EDUCAȚIE ȘI FORMARE

* Efectuarea investițiilor în politicile şi programele de la locul de muncă, care deschid căi pentru promovarea femeilor la toate nivelurile şi în toate domeniile de afaceri.
* Asigurarea accesului egal la toate programele de educaţie şi formare, inclusiv programe de perfecţionare a abilităţilor de a scrie şi a citi, formare profesională şi instruire în domeniul tehnologiei informaţionale.
* Oferirea oportunităţilor egale pentru mentoring şi dezvoltarea reţelelor oficiale s-au neoficiale.
* Asigurarea oportunităţilor de promovare a impactului pozitiv asupra afacerilor al activităţilor de abilitare a femeilor şi a impactului pozitiv al incluziunii atât asupra bărbaţilor, cât şi asupra femeilor.

## Activități ce țin de DEZVOLTAREA ÎNTREPRINDERII, A LANȚULUI DE APROVIZIONARE ȘI A PRACTICILOR DE MARKETING

* Extinderea relației de afaceri cu întreprinderile fondate de către femei, inclusiv a afacerilor mici și antreprenoarelor femei.
* Susținerea soluțiilor sensibile la dimensiunea de gen pentru impedimentele legate de creditare și împrumuturi.
* Solicitarea respectării egalității și incluziunii în cadrul companiilor de către partenerii de afaceri și colegi.
* Asigurarea faptului că produsele și serviciile companiei nu sunt utilizate în scop de trafic de ființe umane și/sau exploatare a muncii sau exploatare sexuală.

## Activități ce țin de LIDERISMUL ȘI PRACTICAREA ÎN COMUNITATE

* Oferirea unui exemplu – demonstraţi angajamentul companiei faţă de egalitatea de gen şi abilitarea femeilor.
* Folosirea pârghiilor de influenţă, separate sau în parteneriat, pentru a asigura advocacy pentru egalitatea de gen şi a colabora cu parteneri de afaceri, furnizori şi lideri comunitari, în scopul promovării incluziunii.
* Lucru cu actorii comunitari, funcţionari şi alte persoane, pentru a elimina discriminarea şi exploatarea şi a deschide oportunităţi pentru femei şi fete.
* Promovarea şi recunoaşterea liderismului şi contribuţiilor femeilor în comunităţile lor şi asigurarea reprezentării suficientă a femeilor în orice consultări comunitare.
* Folosirea programelor de caritate şi oferirea granturilor pentru a susţine angajamentul companiei faţă de incluziune, egalitate şi drepturile omului.

## Activități ce țin de TRANSPARENȚĂ, EVALUARE ȘI RAPORTARE

* Publicarea politicilor companiei și a planului de implementare pentru promovarea egalității de gen.
* Stabilirea criteriilor care cuantifică incluziunea femeilor la toate nivelurile.
* Măsurarea și raportarea progresului, atât la nivel intern cât și extern, folosind date dezagregate pe sexe.
* Încorporarea indicatorilor de gen în obligațiile curente de raportare.

# *CONCURSUL NAŢIONAL* “PRINCIPIILE DE ABILITARE A FEMEILOR”

Pentru a stimula o dezvoltare antreprenorială sustenabilă în concordanţă cu ***PRINCIPIILE DE ABILITARE A FEMEILOR***, precum şi întru îmbunătăţirea implicării întreprinderilor mici şi mijlocii în activităţi şi campanii de promovare a filozofiei egalității de gen în public larg, *United Nations Global Compact (UN Global Compact), United Nations Entity for Gender Equality and the Empowerment of Women (UNWOMEN), Organizaţia pentru Dezvoltare Sectorului Întreprinderilor Mici şi Mijlocii (ODIMM)* și Platforma Națională a Femeilor din Moldova organizează competiţia destinată companiilor din intregul teritoriul republicii: **“PRINCIPIILE DE ABILITARE A FEMEILOR”**

## Dispoziţii Generale

**5.1.1.** Competiţia este deschisă pentru toate companiile din Republica Moldova care desfășoară activitate antreprenorială pe teritoriul Republicii Moldova.

**5.1.2.** Concursul este un eveniment deschis şi gratuit. Numărul de participanţi şi aplicaţii nu este limitat. Dreptul participanţilor la o evaluare obiectivă a aplicărilor este garantat.

**5.1.3.** Câştigătorii competiţiei sunt întreprinderile care aplica activ principiile de abilitare a femeilor, obţinând cele mai bune rezultate în activitatea lor antreprenorială pe parcursul anului precedent şi aducând avantaje performante pentru societate.

**5.1.4.** Distincţiile şi premiile în cadrul Concursului se acordă conducătorului (directorului) întreprinderii învingătoare la concurs, care dispune de dreptul de a semna documentele financiare, de a le confirma prin aplicarea ştampilei (în cazul în care dispune de ştampilă) şi de a reprezenta interesele întreprinderii fără procură.

**5.1.5.** Câştigătorii competiţiei pot utiliza și plasa informația referitoare la nominalizarea/ distingerea sa în cadrului concursului ”*PRINCIPIILE DE ABILITARE A FEMEILOR”* pe materialele sale promoționale s-au în cadrul strategiilor sale de comunicare și dezvoltare, cu menționarea completă a denumirii concursului, a anului în care a avut loc nominalizarea, a denumirilor organizatorilor, partenerilor și sponsorilor acestuia.

## Comisia de Concurs

**5.2.1.** Organizarea, desfăşurarea, evaluarea şi totalizarea rezultatelor Concursului se efectuează de către Comisia de Concurs, conform prevederilor prezentului Regulament (în continuare – Comisia).

**5.2.2.** Comisia exercită următoarele funcţii:

* + - * stabileşte bugetul Concursului, inclusiv mărimea premiilor;
      * plasează în mass-media informaţia privind condiţiile Concursului;
      * oferă informaţii referitoare la Concurs;
      * colectează şi examinează cererile depuse de solicitanţi pentru participare la Concurs;
      * determină câștigătorii Concursului, organizează ceremonia de decernare a distincţiilor şi premiilor;
      * organizează, la finalul concursului, o conferinţă de presă pentru anunţarea rezultatelor, scopului organizării unui astfel de Concurs şi iniţiativele pentru anul viitor.

## Participanţii la Concurs/ Eligibilitatea

**5.3.1.** Întreprinderile participante la concurs trebuie:

* + - * Să fie înregistrate la Camera Înregistrării de Stat a Republicii Moldova;
      * Să cunoască principiile Pactului Global şi să dispună de cunoştinţe generale legate de Abilitarea Femeilor și a politicilor de gen;
      * Să implementeze cel puţin o activitate care corespunde principiilor Reţelei Pactului Global și UNWomen în raport cu comunitatea locală / angajaţii, etc.;
      * Să completeze şi depună formularul de aplicare la concurs în termenii prestabiliți.

**5.3.2.** Participanţii la Concurs poartă răspundere pentru veridicitatea informaţiei prezentate Comisiei. În cazul depistării unei informaţii eronate, participantul va fi exclus din Concurs.

**5.3.3.** Comisia este în drept să anuleze Concursul, în cazul în care numărul de participanţi la Concurs nu asigură competitivitatea.

## Modul de organizare şi desfăşurare a Concursului

**5.4.1.** Formulare de participare la Concurs sunt depuse de către solicitanţi personal la sediul Organizaţiei pentru Dezvoltarea Întreprinderilor Mici şi Mijlocii (ODIMM), prin ***fax.: +373 (22) 29 57 97***

***e-mail.:*** [***toderascoina@gmail.com***](mailto:toderascoina@gmail.com)

***www.platforma.femeilor.md***

**5.4.2.** Şedinţele Comisiei sunt publice şi se consideră deliberative dacă la ele sunt prezenţi mai mult de jumătate din membrii acesteia.

**5.4.3.** Deciziile Comisiei se adoptă prin votul majorităţii membrilor Comisiei.

**5.4.4.** Înmânarea distincţiilor şi premiilor câștigătorilor Concursului se desfăşoară în cadrul Forumului anual.

## Indicatorii de evaluare a participanţilor

**5.5.1.** Evaluarea participanţilor la Concurs se va face în baza informaţiei prezentate privind măsurile întreprinse pe fiecare s-au pe unul dintre principiile:

* + - * *promovarea egalității de gen;*
      * *oferirea oportunităților egale, de incluziune și non-discriminare;*
      * *asigurarea sănătății, siguranței și non-violenței;*
      * *oferirea instruirii;*
      * *dezvoltarea întreprinderii, lanțului de aprovizionare și practici de marketing corespunzătoare;*
      * *liderism și practicarea în comunitate;*
      * *transparență, evaluare și raportare.*

## Distincţiile şi premiile acordate câștigătorilor Concursului

**5.6.1.** În cadrul Concursului vor fi distinse întreprinderile care, pe parcursul perioadei precedente anului de gestiune, au avut realizări și au întreprins acțiuni ce se încadrează în Principiile de Abilitare a Femeilor.

**5.6.2.** Întreprinderilor câștigătoare li se vor acorda diplome de onoare corespunzătoare nominalizării obținute, precum și cadouri comemorative.

**5.6.3.** Premiile câștigătorilor Concursului vor fi oferite de către reprezentanții *United Nations Global Compact (UN Global Compact), United Nations Entity for Gender Equality and the Empowerment of Women (UNWomen)* .

1. 10 principii ale pactului global le puteţi vedea aici: <https://www.unglobalcompact.org/what-is-gc/mission/principles> [↑](#footnote-ref-2)
2. 7 principii de abilitare a femeilor <http://www.weprinciples.org/Site/PrincipleOverview/> [↑](#footnote-ref-3)